EkBass/fiwiki-20250220-pages-articles huggingface dataset:
Lloyd (auto)

Lloyd oli vuosina 1950–1961 valmistettu saksalainen automerkki. Muut Borgwardin autotehtaan merkit olivat Borgward, Goliath ja Hansa. Tehdas sijaitsi Pohjois-Saksan Bremenissä ja sen virallinen nimi oli Lloyd Motoren Werke GmbH. Sodan jälkeen valmistetut Lloyd-autot olivat pikkuautoja, joissa oli kaksi- tai nelisylinterinen moottori. Kaikissa malleissa oli kaksitahtinen moottori vuoteen 1957 saakka, minkä jälkeen tehdas siirtyi nelitahtimoottoristen autojen tuotantoon. Kaikissa vuosina 1958–1961 valmistetuissa Lloyd-autoissa oli nelitahtinen moottori. Pula-ajan sodanjälkeisessä Lloyd 300:ssa oli puukori. Teräskoriset Lloyd 400 -autot tulivat tuotantoon vuosina 1953–1954. Niitä myytiin Länsi-Saksassa melko paljon 1950-luvulla, Volkswagenin ja Opelin jälkeen kolmanneksi eniten. Vuonna 1957 esiteltiin Lloyd Alexander, joka oli melko nykyaikainen pikkuauto. Siinä oli tavaratilan kansi, sisäänvedettävät kampi-ikkunat (liukuvien sijasta) ja nelivaihteinen täysin synkronoitu vaihteisto. Tehoa oli 18,5 kilowattia. Lloyd Alexander -mallilla on yhteys Suomeen, sillä auton maahantuoja Laatuvaunu kokosi Suomessa valmiista osista noin tuhat Lloyd Alexander -autoa. Vuonna 1959 Borgward alkoi valmistaa Lloyd Arabellaa, jossa oli nelitahtinen vesijäähdytteinen 897 cm³ nelisylinterinen bokserimoottori. Moottorin teho oli 28 kW /4 800 (DIN). Suurin oli vääntömomentti 60,8 Nm /2 500\. Moottorin oli suunnittellut Erich Übelacker. Tehdas ajautui konkurssiin vuonna 1961. ==Lähteet== Luokka:Saksalaiset automerkit
Goliath (auto)

Goliath oli vuosina 1928–1961 valmistettu saksalainen automerkki, yksi neljästä Borgwardin automerkistä. Muut merkit olivat Borgward, Hansa ja Lloyd. Tehdas sijaitsi Bremenissä. thumb|300px|Goliathin pieni kolmipyöräinen pakettiauto noin vuodelta 1954 Ensimmäiset Goliath-autot olivat kolmipyöräisiä autoja, keskikokoisia autoja ja kuorma-autoja. Ensimmäinen Goliath-merkkinen henkilöauto oli Goliath Pionier vuonna 1931. Siinä oli kolme pyörää ja yksisylinterinen moottori. Vuoteen 1934 mennessä Pionier-mallia oli valmistettu 4 000 kappaletta. Toisen maailmansodan jälkeen Goliath- henkilöautoissa oli tavallisesti etuveto, kaksi ovea ja pieni, usein kaksitahtinen vesijäähdytteinen moottori. Nelitahtisiin moottoreihin Borgward- tehdas siirtyi 1950-luvun loppupuolella. Tekniikan Maailma 1/1958 esitteli Goliath 1100-mallia koeajossa. Goliath 1100:ssa oli 4-sylinterinen nelitahtinen moottori, ja sitä valmistettiin vuosina 1957–1958. Goliath- merkkiä ilmeisesti rasitti kaksitahtisten ja kolmipyöräisten autojen mielikuva kuluttajien silmissä, joten Goliath 1100 siirrettiin Hansa-merkin alle elokuusta 1958 lähtien.Moottori 12/2013 Goliath rakensi myös pieniä kolmipyöräisiä pakettiautoja, esimerkiksi etuvetoisia Goliath Tempoja ja takavetoisia Goliath Goli Kastenwageneja. Niissä oli kaksisylinterinen kaksitahtinen rivimoottori, iskutilavuudeltaan 493 cm³, tehoa 11 kilowattia. Pieni moottori antoi vain 65 km/t huippunopeuden. Borgward-tehdas meni konkurssiin 1961, jolloin Goliath-autojen tuotanto päättyi. == Lähteet == ==Aiheesta muualla== *Goliath Carworld (vasemmassa reunassa mm. History) Luokka:Saksalaiset automerkit Luokka:1930-luvun autot
Ratsastuksen maailmanmestaruuskilpailut

Ratsastuksen maailmanmestaruuskilpailut () ovat Kansainvälisen ratsastajainliiton FEI:n joka neljäs vuosi järjestämät ratsastusurheilun maailmanmestaruuskilpailut. Ensimmäistä kertaa ne pidettiin vuonna 1990. MM- kilpailut toimivat joidenkin lajien osalta myös olympiakarsintoina. Ratsastuksen maailmanmestaruuskilpailuissa on edustettuna kahdeksan FEI:n hallinnoimasta kymmenestä lajista. Mukana ovat esteratsastus, kouluratsastus, kenttäratsastus, matkaratsastus, reining, valjakkoajo, vikellys sekä vammaisratsastus. FEI:n lajeista hevospallossa ja tent peggingissä järjestetään omat maailmanmestaruuskilpailut. Vuoden 2014 MM-kilpailuihin Ranskan Normandiassa osallistui 75 maata ja 971 kilpailijaa. == MM-kilpailut 1990–2018 == Vuosi Paikkakunta 1990 Tukholma 1994 Haag 1998 Rooma 2002 Jerez de la Frontera 2006 Aachen 2010 Lexington 2014 Normandia 2018 Tryon == Mitalitaulukko 1990–2014 == Maa Kultaa Hopeaa Pronssia Yhteensä 1 1 34 23 26 83 2 18 20 9 47 3 14 13 12 39 4 14 15 15 44 5 8 15 5 28 6 5 1 2 8 7 4 2 3 9 8 5 6 2 10 9 3 2 2 7 10 2 1 7 10 11 3 1 1 5 12 1 5 6 12 13 1 4 4 9 14 1 1 6 8 15 1 - - 1 1 - - 1 17 1 3 3 7 18 - 1 3 4 19 - 1 2 3 20 - 1 1 2 21 - 1 - 1 Saudi Arabia - 1 - 1 23 - - 1 1 - - 1 1 - - 1 1 *1 sisältää myös Länsi-Saksan mitalit vuoden 1990 MM-kilpailuista == Suomalaismitalistit == Hopeaa *Kyra Kyrklund – Matador II, kouluratsastuksen yksikkökilpailu 1990 Pronssia *Piia Pantsu – Ypäjä Karuso, kenttäratsastusken yksikkökilpailu 2002 *Katja Karjalainen – Rosie, vammaisratsastuksen kouluratsastuksen vapaaohjelma 2010 == Lähteet == *Ratsastuksen maailmanmestaruuskilpailujen kotisivut Luokka:Maailmanmestaruuskilpailut Maailmanmestaruuskilpailut
Underdogs

”Underdogs” on Benjamin Peltosen kappale hänen keväällä 2015 julkaistulta EP:ltä Square One. Warner Music Finland julkaisi kappaleen Peltosen ensimmäisenä singlenä 8. syyskuuta 2014. ”Underdogs” sai ensisoittonsa radiossa YleX-kanavalla perjantaina 5. syyskuuta 2014 ja se oli viralliseen julkaisuunsa saakka kanavalla soitossa yksinoikeudella. Kappaleen on säveltänyt, sanoittanut ja tuottanut Joonas Angeria. Artisti on kuvaillut kappaleen olevan tunnelmaltaan positiivinen ja energinen. Hänen mukaansa sanoitus kertoo siitä, että ”vaikka tuntuisi siltä että ei kuulu joukkoon, niin voi päästä vaikka kuinka pitkälle”. == Kappaleet == # == Listasijoitukset == Lista Paras sijoitus Suomen virallinen singlelista 10 Suomen virallinen latauslista 17 Radiolista 53 == Lähteet == Luokka:Vuoden 2014 kappaleet Luokka:Suomalaiset popkappaleet
Cottereau

Cottereau oli vuosina 1898–1911 valmistettu ranskalainen automerkki. Veljekset Louis ja Henri Cottereau perustivat vuonna 1891 Ranskan Dijoniin tehtaan, jossa valmistettiin ensin polkupyöriä sekä sittemmin myös autoja ja moottoripyöriä. Louis Cottereau oli ranskalainen kilpapyöräilijä. Ensimmäisessä Cottereaussa oli ilmajäähdytteinen 1272 cm³ V2-moottori, teho 3,5 kilowattia. Vuonna 1912 Cottereau-autotehtaan osti Construction Industrielles Dijonaises, joka lopetti Cottereau-automerkin jo seuraavana vuonna ja alkoi sen sijasta valmistaa uuden omistajan mukaan nimettyjä CID- autoja. Näiden CID-autojen valmistus kuitenkin loppui jo vuonna 1914 konkurssin myötä. Jäljellä olevista osista koottiin vielä muutama sata autoa konkurssipesän laskuun, jälleen Cottereau-merkkisinä. == Lähteet == Luokka:Ranskalaiset automerkit Luokka:1800-luvun autot Luokka:1900-vuosikymmenen autot Luokka:1910-luvun autot
Tänään on loppuelämäsi viimeinen päivä

Tänään on loppuelämäsi viimeinen päivä () on Ulli Lustin vuonna 2009 ilmestynyt, omaelämäkerrallisia aineksia sisältävä sarjakuvaromaani. == Lähteet == == Aiheesta muualla == * Jonna Tapanainen: Ulli Lustin sarjakuvaromaani sai italialaismiehet epävarmoiksi. Me Naiset 7.9.2013. * Joni Partanen: Saapasmaa on maskuliininen. Kvaak.fi 25.9.2013. * Harri Römpötti: Punkkarikulkurit seikkailevat 80-luvun Italiassa. Helsingin Sanomat 29.8.2013. Luokka:Vuoden 2009 kirjat Luokka:Saksalaiset kirjat Luokka:Sarjakuvaromaanit
Gräf & Stift

Gräf & Stift oli itävaltalainen teollisuusyritys, joka valmisti autoja vuodesta 1902. Tehdas valmisti henkilöautoja vuoteen 1938 ja kuorma- sekä linja-autoja vuoteen 2001 asti, vuodesta 1971 osana MAN AG:ta. Gräf & Stift -tehtaan perustivat veljekset Carl, Heinrich ja Franz Gräf sekä Josef Hans Stift Wienissä vuonna 1902. Perustajista Franz Gräf oli jo vuonna 1897 valmistanut etuvetoisen auton voituretten, jossa oli yksisylinterinen DeDion- moottori. Se on maailman ensimmäinen etuvetoinen auto. Tehdas valmisti kaksi- ja nelisylinterisiä autoja vuoteen 1907 saakka. Gräf & Stift -autot olivat ylellisiä ja kalliita. 1930-luvulla Gräf & Stift alkoi myös valmistaa kuorma- autoja ja linja-autoja. Vähitellen niiden tuotanto syrjäytti henkilöautojen tuotannon, joiden valmistus loppui vuonna 1938. Kuorma-autojen ja linja- autojen tuotanto jatkui vuoteen 2001. Itävalta-Unkarin arkkiherttua Frans Ferdinand istui Gräf & Stiftin valmistamassa autossa Double Phaeton (engine no. 287), kun hänet ammuttiin 1914. Auto on näytteillä Wienissä Heeresgeschichtliches MuseumissaAnthony Cagle , Great Cars of Death III: The Franz Ferdinand Death Car, Carlustblog.com Heeresgeschichtlisches Museum . ==Lähteet== Luokka:Automerkit Luokka:1930-luvun autot
Katja Karjalainen

Katja Karjalainen (s. 3. huhtikuuta 1962Katja KARJALAINEN Fédération équestre internationale. Viitattu 8.9.2014.) on suomalainen vammaisratsastaja, joka kilpailee kouluratsastuksessa. Hän on edustanut Suomea vuosien 2008 ja 2012 kesäparalympialaisissa. Lontoossa vuonna 2012 Karjalainen voitti hopeaa kouluratsastuksen 1b-luokan vapaaohjelmassa hevosella Rosie. Hän on myös saavuttanut pronssia MM- ja EM-kilpailuissa. Karjalainen aloitti ratsastuksen yhdeksänvuotiaana. Vuonna 1988 hän sairastui harvinaiseen vaskuliittiin, jonka vuoksi hän halvaantui osittain. Hän aloitti ratsastuksen uudelleen vuonna 1996 ja osallistui ensimmäisiin paralympialaisiinsa vuonna 2008 Hongkongissa, missä järjestettiin Pekingin paralympialaisten ratsastuskilpailut. Pekingin paralympialaisissa Karjalainen sijoittui neljänneksi. == Lähteet == == Aiheesta muualla == *Katja Karjalainen Suomen Ratsastajainliiton sivuilla Luokka:Suomalaiset paralympiamitalistit Luokka:Suomalaiset kouluratsastajat Luokka:Suomalaiset vammaisurheilijat Luokka:Vuonna 1962 syntyneet Luokka:Elävät henkilöt
Oksennuspussi

Oksennuspussi on yleensä voimapaperista tai muovista valmistettu pussi, joita on usein saatavilla paikoissa ja tilanteissa, joissa oksentamiseen johtava pahoinvointi on yleistä. Tällaisia paikkoja ovat muun muassa julkiset kulkuneuvot, kuten lentokone. Luokka:Matkailu Luokka:Säiliöt Luokka:Paperi Luokka:Ensihoito
Apsley Cherry-Garrard

Apsley George Benet Cherry-Garrard (2. tammikuuta 1886 Bedford, Bedfordshire – 18. toukokuuta 1959 Piccadilly, Middlesex) oli brittiläinen tutkimusmatkailija. Hän tuli tunnetuksi Edward Wilsonin ja Henry Bowersin kanssa Etelämantereen Crozierinniemelle suuntautuneesta naparetkestä kesäkuussa 1911. Retken tarkoitus oli tuoda muutama keisaripingviinin muna tutkittavaksi lintutieteilijöille. Retkikunta saavutti tavoitteen, mutta tieteilijöille vuonna 1913 luovutetut kolme munaa eivät tutkijoita kiinnostaneet.Tieteen kuvalehti Historia 13/2014, s. 64–71 ==Lähteet== == Aiheesta muualla == Luokka:Brittiläiset tutkimusmatkailijat Luokka:Vuonna 1886 syntyneet Luokka:Vuonna 1959 kuolleet
Justus von Palmenberg

Justus von Palmenberg (alk. Biesemwinckel,Personhistorisk tidskrift / Femte årgången 1903 Projekt Runeberg. Viitattu 8.9.2014. k. 20. maaliskuuta 1714 Tukholma) oli Riiassa syntynyt virkamies ja vapaaherra. Hän työskenteli aluksi eri tehtävissä syntymäkaupungissaan ja sen jälkeen 1690-luvulla muun muassa hovioikeuden presidenttinä Tartossa. Vuonna 1704 kuningas Kaarle XII nosti Stanisław Leszczyńskin Puola-Liettuan valtaistuimelle ja nimitti samassa yhteydessä Palmenbergin lähettilääkseen tämän hoviin. Marraskuusta 1706 lähtien Palmenberg toimi Turun ja Porin läänin maaherrana.Von Palmenberg nr 115 Adelsvapen. Viitattu 8.9.2014. Suuren Pohjan sodan aikana elokuussa 1713 hän joutui pakenemaan Tukholmaan venäläisten miehitettyä Suomen.Aminoff- Winberg, Johanna: "På flykt i ett eget land: Internflyktingar i Sverige under stora nordiska kriget", s. 134. Åbo Akademis Förlag 2007. ISBN 978-951-765-386-2. Palmenberg aateloitiin vuonna 1687. == Lähteet == Luokka:Ruotsalaiset aateliset Luokka:Baltiansaksalaiset Luokka:Turun ja Porin läänin maaherrat Luokka:Vuonna 1714 kuolleet Luokka:Syntymävuosi tuntematon
Goliath

Goliath voi tarkoittaa seuraavia: * Goliath, Goljat, Raamatun henkilö, suurikokoinen filistealainen taistelija * Goliath, vuosina 1928–1961 valmistettu saksalainen automerkki * Goliath, SdKfz. 302/303a/303b, saksalainen kauko-ohjattava tela-ajoneuvo * Goliath, Amazon Studiosin vuonna 2015 alkanut televisiosarja * HMS Goliath (1781), Britannian kuninkaallisen laivaston Arrogant-luokan linjalaiva * HMS Goliath (1842), Britannian kuninkaallisen laivaston Vanguard-luokan linjalaiva * HMS Goliath (1898), Britannian kuninkaallisen laivaston taistelulaiva * Goliath, maamerkkinä tunnettu nosturi Belfastin satamassa.
FS Amiral Baudin (1883)

Amiral Baudin oli Ranskan laivaston vuonna 1883 vesillelaskettu Amiral Baudin -luokan ironclad-taistelulaiva. == Valmistus == Alus tilattiin Brestin laivastontelakalta, missä köli laskettiin lokakuussa 1879. Alus laskettiin vesille 5. kesäkuuta 1883Gardiner, Robert 1906-1921 s. 191 ja se otettiin palvelukseen joulukuussa 1888.Gardiner, Robert s. 291 == Palvelus == Alus romutettiin vuonna 1910. == Lähteet == * * === Viitteet === Luokka:Amiral Baudin -luokan ironclad-taistelulaivat
FS Formidable (1885)

Formidable oli Ranskan laivaston vuonna 1885 vesillelaskettu Amiral Baudin -luokan ironclad-taistelulaiva. == Valmistus == Alus tilattiin Lorientin laivastontelakalta, missä köli laskettiin syyskuussa 1879. Alus laskettiin vesille 16. huhtikuuta 1885Gardiner, Robert 1906-1921 s. 191 ja se otettiin palvelukseen helmikuussa 1889.Gardiner, Robert s. 291 == Palvelus == Vuonna 1890 alus oli havaintopallojen käyttö kokeissa, joissa tutkittiin mahdollisuuksia käyttää havaintopalloja aluksen tykistön tulenjohdossa. Toukokuussa 1891 alus siirrettiin Välimeren laivueen lippulaivaksi. Alus siirrettiin vuonna 1898 Brestiin Atlantin laivueeseen. Alus romutettiin vuonna 1910. == Lähteet == * * === Viitteet === Luokka:Amiral Baudin -luokan ironclad-taistelulaivat
Paavo Honkamäki

Paavo Honkamäki () oli suomalainen näyttämöpäällikkö ja näyttelijä, jolla oli useita pieniä rooleja suomalaisissa elokuvissa 1930-luvun lopulta 1960-luvun alkuun. Hän työskenteli lähes 40 vuotta Suomi-Filmin rekvisiittavarastonhoitajana sekä kuvauskaluston ja henkilöstön autonkuljettajana. 1940-luvulla Honkamäki toimi myös kuvausryhmän jäsenenä., viitattu 8.9.2014 ==Filmografia== * Ja alla oli tulinen järvi (1937) Elman syntymäpäivävieraita * Ryhmy ja Romppainen (1941) tarjoilija (kreditoimaton) * Neiti Tuittupää (1943) sälli * Jees ja just (1943) Pjotr, vankileirin vartija (kreditoimaton) * Keinumorsian (1943) kyläläinen (kreditoimaton) * Kartanon naiset (1944) tykkimies Mäkipää (kreditoimaton) * Pellonmäen tarina (1944) (lyhyt fiktio) * "Herra ja ylhäisyys" (1944) Encarnaciónin asemapäällikkö (kreditoimaton) * Valkoisen neilikan velho (1945) autonkuljettaja Mattinen (kreditoimaton) * Linnaisten vihreä kamari (1945) Antti, Linnaisten renki (kreditoimaton * Maaret - tunturien tyttö (1947) Masa, porovaras * Ruusu ja kulkuri (1948) 2. renki (kreditoimaton) * Hormoonit valloillaan (1948) roisto (kreditoimaton) * Sinut minä tahdon (1949) Tuuloksen maatilan palvelusväkeä mielikuvajaksossa (kreditoimaton) * Yhteiskunnan pylväs (1951) (lyhyt dokumentti) * Kulkurin tyttö (1952) * Sillankorvan emäntä (1953) 1. isäntä raveissa (kreditoimaton) * Morsiusseppele (1954) konduktööri * Minä ja mieheni morsian (1955) huumorintajuinen mies * Lähellä syntiä (1955) talonmies * Ratkaisun päivät (1956) kk-ampuja * Riihalan valtias (1956) Anselmi, Riihalan renki * Nuori mylläri (1958) isäntä * Nuoruus vauhdissa (1961) autonkuljettaja ==Lähteet== Luokka:Suomalaiset näyttelijät Luokka:Vuonna 1908 syntyneet Luokka:Vuonna 1979 kuolleet
Arquebuse-luokka

Arquebuse-luokka oli Ranskan laivaston vuosina 1902-1904 valmistettujen 20 hävittäjän muodostama alusluokka. Luokan alukset olivat käytössä ensimmäisessä maailmansodassa, jonka aikana kaksi aluksista tuhoutui. == Alukset == Vuoden 1900 laivasto-ohjelmassa tilattiin ensimmäiset kymmenen alusta, joiden kölit laskettiin 1900-1901. Vuoden 1901 laivasto-ohjelmassa tilattiin seuraavat kymmenen alusta, joiden kölit laskettiin 1901-1902. Koeajoissa alukset olivat vuosina 1902-1904. Arquebuse-luokan hävittäjätGardiner, Robert s. 327 Nimi Telakka Kölinlasku Vesille Palvelukseen Kohtalo Arquebuse Normand 15. marraskuuta 1902 alusluettelosta 10. toukokuuta 1920 Carabine Arsenal de Rochefort 21. heinäkuuta 1902 alusluettelosta 8. tammikuuta 1919 Sarbacane Arsenal de Rochefort 12. maaliskuuta 1903 alusluettelosta 1. lokakuuta 1920 Arbalete Normand 28. huhtikuuta 1903 alusluettelosta 21. kesäkuuta 1920 Mousquet St. Nazaire 7. elokuuta 1902 upotettu 28. lokakuuta 1914 Javeline St. Nazaire 15. lokakuuta 1902 alusluettelosta 12. tammikuuta 1920 Sagaie La Seyne 15. marraskuuta 1902 alusluettelosta 1. lokakuuta 1920 Epieu La Seyne 17. tammikuuta 1903 alusluettelosta 28. helmikuuta 1921 Harpon Bordeaux 20. lokakuuta 1902 alusluettelosta 5. maaliskuuta 1921 Fronde Bordeaux 17. joulukuuta 1902 alusluettelosta 30. lokakuuta 1919 Francisque Arsenal de Rochefort 2. maaliskuuta 1904 alusluettelosta 4. huhtikuuta 1921 Sabre Arsenal de Rochefort 15. huhtikuuta 1904 alusluettelosta 5. tammikuuta 1921 Dard Penhoët, St. Nazaire 10. syyskuuta 1903 alusluettelosta 3. huhtikuuta 1919 Baliste Penhoët, St. Nazaire 22. lokakuuta 1903 alusluettelosta 30. lokakuuta 1919 Mousqueton Schneider 4. marraskuuta 1902 alusluettelosta 10. toukokuuta 1920 Arc Schneider 24. joulukuuta 1903 alusluettelosta 1. lokakuuta 1920 Pistolet St. Nazaire 29. toukokuuta 1903 alusluettelosta 19. syyskuuta 1919 Bélier St. Nazaire 29. toukokuuta 1903 alusluettelosta 25. tammikuuta 1921 Catapulte La Seyne 1. huhtikuuta 1903 uponnut 18. toukokuuta 1918 Bombarde La Seyne 26. kesäkuuta 1903 alusluettelosta 10. toukokuuta 1920 == Lähteet == * * === Viitteet === == Aiheesta muualla == *mesdiscussions.net *
Hintaseuranta.fi

Hintaseuranta.fi on suomalainen hintavertailusivusto, jossa käyttäjä voi verrata tuotteita hinnan, toimitusnopeuden ja arviointien perusteella. Sivusto lanseerattiin vuonna 2000 ja sivustolla on viikoittain yli 170 000 kävijää. Aktiivisia tuotteita on noin 500 000 ja yksittäisiä hintoja noin 1 280 000.http://hintaseuranta.fi/kauppiasinfo/ Hintaseuranta.fi-palvelun omistaa nykyisin ePrice Oy. Lokakuussa 2019 Sanoma Media Finland myi Hintaseuranta.fin ePrice Oy:lle. == Historia == Hintaseuranta.fi on alun perin lähtöisin Mikrobitti-lehden verkkosivujen hintaseuranta osiosta, jossa oli vertailtavana tietokonekomponenttien hintoja eri kaupoissa. == Katso myös == * Hinta.fi * Vertaa.fi == Lähteet == Luokka:Sanoma Media Finland Luokka:Suomalaiset verkkosivustot
FS République (1902)

République oli vuonna 1906 valmistunut Ranskan laivaston République-luokan pre-dreadnought-taistelulaiva. == Valmistus == Alus tilattiin Brestin laivastontelakalta, missä köli laskettiin joulukuussa 1901. Alus laskettiin 4. syyskuuta 1902 vesille ja otettiin palvelukseen 12. tammikuuta 1907.Jordan & Caresse 2017 s. 88Gardiner 2002 s. 297 == Palvelus == Palvelukseen oton jälkeen alus oli avomerikokeissa. Nopeustesteissä alus saavutti 19,15 solmun nopeuden ollen siten reilua solmua sopimuksen vaatimuksia nopeampi. Liityttyään laivastoon 15. helmikuuta 1907 alus voitti vuotuisen tykistökilpailun. Se oli 5. marraskuuta Ranskan Välimeren laivueen 1. viirikössä, jonka muut alukset olivat vara-amiraali Germinetin lippulaiva Patrie ja Suffren.Jordan & Caresse 2017 s. 223 pienoiskuva|vasen|Libérteltä lentänyt panssarilevy Républiquen kyljellä. Jouaninlahdella pidetyssä harjoituksessa 16. helmikuuta 1910 Patrien torpedoputki laukesi ja torpedo osui Républiqueen, joka vaurioitui. Alus oli 25. syyskuuta 1911 laiturissa Toulonissa, kun lähistöllä olleella Libertéllä tapahtui räjähdys. Alukseen osui räjähtäneestä aluksesta irronnut 37 tonnin osa panssarointia tykkitornin taakse. Aluksella sai surmansa 23 miestä.Jordan & Caresse 2017 s. 234 Ensimmäisen maailmansodan alkaessa elokuussa 1914 alus oli Välimerellä 2. laivueen 1. viirikössä, jonka muut alukset olivat Vérité ja PatrieJordan & Caresse 2017 s. 252. Viirikkö suojasi seisemän matkustaja-alusta, joilla kuljetettiin 7 300 XIX armeijakunnan sotilasta, Algeriasta Eurooppaan.Jordan & Caresse 2017 s. 254 Pääosan sodasta laivasto oli valvomassa Otranton saartoa. Alus osallistui Antivarin taisteluun, jossa yllätetty Itävalta-Unkarin laivaston risteilijä SMS Zenta upotettiin.Jordan & Caresse 2017 s. 255-257 Alus suojasi Gauloisin kanssa Gallipolin evakuointia tammikuussa 1916. Saman vuoden lopulla alus osallistui Salonikan operaatioihin. Sotatoimien päätyttyä alus siirrettiin 1919 sisaraluksensa kanssa reserviin. Alus siirrettiin 2. lokakuuta telakalle, missä kaksi 305 millimetrin tykkitornia poistettiin. Alus poistettiin 21. toukokuuta 1921 ja alusrekisteristä 29. kesäkuuta. Alus myytiin romutettavaksi vielä samana vuonna. Se siirrettiin marraskuussa romutettavaksi Savonaan.Jordan & Caresse 2017 s. 285-286 == Lähteet == * * === Viitteet === Luokka:République-luokan taistelulaivat Luokka:Ranskalaiset ensimmäisen maailmansodan taistelulaivat
Las Vegas (täsmennyssivu)

Las Vegas voi tarkoittaa seuraavia: * Las Vegas, kaupunki Nevadassa, Yhdysvalloissa * Las Vegas Strip, alue Nevadassa, Las Vegasin kaupungin läheisyydessä * North Las Vegas, kaupunki Nevadassa, Yhdysvalloissa * Las Vegas, kaupunki New Mexicossa, Yhdysvalloissa * Las Vegas, yhdysvaltalainen televisiosarja * Las Vegas, Martin Stenmarckin esittämä kappale, Ruotsin edustaja Eurovision laulukilpailussa 2005 * Las Vega's, chileläinen televisiosarja vuodelta 2013. == Katso myös == * Vegas
Rainio

Rainio voi tarkoittaa seuraavia: == Paikkoja == * Rainio, Heinolan kaupunginosa == Henkilöitä == * Johanna Rainio-Niemi, yhteiskuntatieteilijä ja poliittisen historian professori * Jussi Rainio (1878–1918), SDP:n kansanedustaja * Juuso Rainio (s. 1969), kestävyysjuoksija * Jussi Rainio, muusikko, Neon 2 -yhtyeen laulaja * Kalevi Rainio, muusikko, laulaja, valokuva- ja performanssitaiteilija ("Kake Puhuu") * Kullervo Rainio (1924–2020), sosiaalipsykologian professori ja Kokoomuksen kansanedustaja * Lilli Rainio (1861–1945), kirjailija * Pekka Rainio (1924–2007), insinööri, yritysjohtaja ja teollisuusneuvos, Toivo Rainion poika * Selma Rainio (1873–1939), lähetyslääkäri, Lilli Rainion sisar * Tapani Rainio (s. 1948), jalkapalloilija * Timo Rainio, muusikko * Toivo Rainio (1897–1942), työväenlehtien päätoimittaja ja apulaiskaupunginjohtaja * Tuomo Rainio (s. 1983), videotaiteilija * Ursula Rainio (s. 1950), malli ja näyttelijä, Miss Suomi 1970 * Väinö Rainio (1896–1970), yleisurheilija === Entisenä nimenä === * Aino Forsten, o.s. Rainio (1885–1937), kansanedustaja (SDP) * Ritva Haavikko, ent. Rainio (s. 1929), kirjallisuudentutkija ja tietokirjailija === Nimimerkkinä === * Kapteeni Leo Rainio, Armas J. Pullan käyttämä nimimerkki, toisinaan myös yhdessä Mika Waltarin kanssa === Kuvitteellisia henkilöitä === * Iris Rainio, tv-sarjassa Uusi päivä.
Andaandi

Andaandi eli dongolawi on Sudanin pohjoisosassa puhuttu uhanalainen nubialainen kieli. Sitä puhui vuonna 1996 äidinkielenään 180 000 ihmistä, ja määrä on laskusuunnassa puhujien siirtyessä yhä enemmän käyttämään sudaninarabiaa. Andaandi on läheistä sukua Egyptissä puhutulle kenzin kielelle, ja joskus kielistä käytetään yhteisnimitystä kenzi-dongolawi tai kenuzi-dongola. Ethnologue luokitteli kenzin ja dongolawin alun perin saman kielen murteiksi, mutta helmikuussa 2012 luokittelua muutettiin ja kielille määriteltiin omat erilliset kielikoodit. Andaandin puhujat käyttävät itse kielestään nimeä andaandi. Kansainvälisesti käytetään myös arabiankielistä nimitystä dongolawi (), joka viittaa muinaiseen Dongolan kaupunkiin. == Lähteet == Luokka:Nubialaiset kielet Luokka:Sudanin kielet Luokka:Uhanalaiset kielet
Ugrilaiset kansat

Ugrilaiset kansat on perinteinen yhteisnimitys ugrilaisia kieliä puhuville hanteille, manseille ja unkarilaisille. Hantit ja mansit asuvat Länsi- Siperiassa Uralin itäpuolelta Objoen varsille ulottuvalla alueella. Myös unkarilaisten esi-isien oletetaan eläneen tämän alueen läheisyydessä. Nykyisille asuinsijoilleen Keski-Euroopassa Tonavan alueella unkarilaiset saapuivat vasta varhaiskeskiajalla. Uusin kielitieteellinen tutkimus asettaa kyseenalaiseksi perinteisen oletuksen että hantin, mansin ja unkarin kielet juontuisivat yhteisestä kanta-ugrilaisesta kielestä, sillä ugrilaiset kielet ovat erittäin epäyhtenäinen ryhmä. Erot ovat huomattavia sekä äänteistössä että kielten rakenteissa. Muun muassa sijojen lukumäärä vaihtelee kolmesta (pohjoishanti) yli kahteenkymmeneen (unkari). Tästä huolimatta ugrilaisia kieliä tulee pitää keskenään melko läheisinä sukukielinä, sillä ne jakavat joukon morfologisia innovaatioita ja niissä esiintyy myös toista sataa yhteistä sanavartaloa. Unkarilaiset ovat suurin uralilainen kansa ja heidän lukumääräkseen arvioidaan 14 500 0000. Hantit ja mansit ovat hyvin pieniä kansoja; hanteja on noin 31 000 ja manseja noin 12 000 henkeä. Hantien ja mansien yhteisnimitys on obinugrilaiset kansat. Sanaa ugri on vanhoissa slaavilaisissa teksteissä käytetty vastineena kreikkalaisten lähteiden sanalle türk (Τούρκοι). Se saattaa pohjautua samaan turkkilaiseen heimonnimeen, onogur, kuin Unkarin nimikin. Unkarilaisilla oli kaukaisessa historiassa paljon yhteyksiä turkkilaisiin heimoihin, ja unkarin kielessä on lainasanoja turkkilaisista kielistä. ==Lähteet== *
FS Patrie (1903)

Patrie oli 1906 valmistunut Ranskan laivaston République-luokan pre- dreadnought-taistelulaiva. == Valmistus == Alus tilattiin La Seyne sur Meristä Société Nouvelle des Forges et Chantiers de la Méditerranéelta, missä köli laskettiin 1. huhtikuuta 1902. Alus laskettiin vesille 17. joulukuuta 1903 ja otettiin palvelukseen joulukuussa 1906.Gardiner, Robert 1860-1905 s. 297 == Palvelus == Koeajoissa 29. toukokuuta 1907 aluksen kattilan lauhdeputki halkesi, jolloin joukko lämmittäjiä paloi pahoin. Alus palasi Touloniin korjattavaksi. Aloitettuaan palveluksensa se liitettiin Ranskan Välimeren laivaston 1. viirikköön. Alus osallistui vuotuiseen sotaharjoitukseen kesä- heinäkuussa esittäen vihollislaivastoa. Iénan räjähtäessä 3. heinäkuuta 1907 alus oli ankkurissa lähistöllä. Aluksen päällikkö yritti avata Iénan kuivatelakan portit tykillä ampumalla estääkseen ammusvarastojen räjähtämisen, mutta ammus ei läpäissyt porttia. Ensimmäisen maailmansodan alkaessa alus oli Välimerellä 2. laivueen 1. viirikössä. Se suojasi viirikön mukana XIX armeijakunnan siirtoa Algeriasta Eurooppaan. Sotatoimien päätyttyä alus siirrettiin vuonna 1919 sisaraluksensa kanssa reserviin. Se oli mekaanikkojen ja torpedomiesten koululaivana Toulonissa aina vuoteen 1927. Se poistettiin alusrekisteristä 1928 ja myytiin romutettavaksi. == Lähteet == * === Viitteet === Luokka:République-luokan taistelulaivat Luokka:Ranskalaiset ensimmäisen maailmansodan taistelulaivat Luokka:Forges et Chantiers de la Méditerranée
McCormick

McCormick on muun muassa seuraavien henkilöiden sukunimi: * Cody McCormick (s. 1983), kanadalainen jääkiekkoilija * Cyrus McCormick (1809–1884), yhdysvaltalainen keksijä, McCormick Harvesting Machine Companyn (nyk. International Harvesterin) perustaja * Joseph McCormick (1894–1958), yhdysvaltalainen jääkiekkoilija * Kelly McCormick (s. 1960), yhdysvaltalainen uimahyppääjä * Lawrence McCormick (1888–1961), yhdysvaltalainen jääkiekkoilija * Luke McCormick (s. 1983), brittiläinen jalkapallomaalivahti * Malcolm McCormick, Mac Miller (1992–2018), yhdysvaltalainen rap-artisti * Max McCormick (s. 1992), yhdysvaltalainen jääkiekkoilija * Neil McCormick (s. 1961), brittiläinen kirjailija, juontaja ja radiokommentaattori * Patricia McCormick (1930–2023), yhdysvaltalainen uimahyppääjä ja olympiavoittaja * Sierra McCormick (s. 1997), yhdysvaltalainen näyttelijä. == Kuvitteellisia henkilöitä == * Kenny McCormick, televisiosarjassa South Park == Nimen muita merkityksiä == * McCormick, traktorimerkki * McCormickin piirikunta, piirikunta Etelä-Carolinassa Yhdysvalloissa Luokka:Luettelot henkilöistä sukunimen mukaan
Kenzin kieli

Kenzi on nubialainen kieli, jota puhutaan Etelä-Egyptissä muun muassa Assuanin ja Kom Ombon kaupungeissa. Sitä puhui vuonna 2006 äidinkielenään 450 000 ihmistä, mutta puhujamäärä on laskusuunnassa väestön siirtyessä käyttämään yhä enemmän arabian kieltä. Kenzi on läheistä sukua Sudanissa puhutulle andaandin eli dongolawin kielelle, ja joskus kielistä käytetään yhteisnimitystä kenzi- dongolawi tai kenuzi-dongola. Ethnologue luokitteli kenzin ja dongolawin alun perin saman kielen murteiksi, mutta helmikuussa 2012 luokittelua muutettiin ja kielille määriteltiin omat erilliset kielikoodit. == Lähteet == Luokka:Nubialaiset kielet Luokka:Egyptin kielet
Kenzi

Kenzi voi viitata seuraaviin asioihin ja henkilöihin: *kenzi, Egyptissä puhuttu nubialainen kieli *Abdelhani Kenzi, algerialainen nyrkkeilijä *Kenzi, henkilöhahmo sarjassa Lost Girl.
Tumzabt

Tumzabt on Algeriassa M’zabin laaksossa puhuttu berberikieli. Sitä puhuu äidinkielenään 150 000 ihmistä. Tumzabtia voidaan kirjoittaa arabialaisilla, latinalaisilla tai tifinagh-kirjaimilla. == Lähteet == Luokka:Berberikielet Luokka:Algerian kielet
Herland

Herland on Charlotte Perkins Gilmanin kirjoittama feministinen utopiaromaani vuodelta 1915. Romaani kertoo kolmen miestutkimusmatkailijan löytämästä syrjäisestä maasta, jota asuttavat naiset ja josta miehet ovat kuolleet sukupuuttoon. Kirjassa on poikkeuksellista on selkeä lihansyönnin ja tehotuotannon vastustaminen. Suomennetussa teoksessa on kääntäjä Ville-Juhani Sutisen kirjoittama esipuhe ja liitteenä bengalilaisen feministin Begum Rokeya Sakhawat Hossainin (1880–1932) novelli Sulttaanittaren uni (1901). == Lähteet == Luokka:Vuoden 1915 kirjat Luokka:Yhdysvaltalaiset tieteisromaanit Luokka:Feministiset tieteisromaanit
Juhani Ikonen

Juhani Ikonen on seuraavien henkilöiden nimi: * Juhani Ikonen (1934–2014), taloustoimittaja * Juhani Ikonen (s. 1948), urheilulääkäri
Nafusi

Nafusi on Libyan länsiosassa ja Tunisiassa puhuttu berberikieli. Sitä puhuu Libyassa äidinkielenään 184 000 ihmistä ja Tunisiassa 26 000. Kieli voidaan jakaa eri murteisiin, joihin kuuluvat zuara, tamezret ja jerbi. == Lähteet == Luokka:Berberikielet Luokka:Libyan kielet Luokka:Tunisian kielet
Juhani Ikonen (toimittaja)

Mikko Juhani Ikonen (3. joulukuuta 1934 Sippola – 7. syyskuuta 2014 Helsinki) oli suomalainen taloustoimittaja.Ropponen, Ilpo: Juhani Ikosen muistokirjoitus Helsingin Sanomissa 9.10.2014. Hän oli viimeksi Yleisradion palveluksessa vuoteen 1992, jolloin hän jäi eläkkeelle suivaantuneena siitä, että Yleisradio kehotti vanhempia toimittajia antamaan tilaa nuoremmille. Ikosen ura alkoi paikallislehdestä. Hän siirtyi sitten Kauppalehteen, sieltä taloustoimituksen päälliköksi ensin Helsingin Sanomiin ja sitten Uuteen Suomeen. Yleisradioon hän meni Radiouutisiin, jossa hän myös kävi käsiksi talousjuttuihin. 1980-luvulla hän oli julkisuudessa muun muassa television Jälki-istunto- ohjelmassa ja muissa ajankohtaisohjelmissa. Huomiota herättäneessä juttusarjassaan Kauppalehdessä 1963 Ikonen paljasti pienten konepajojen myyntiyhtiön Mekesin talouskiemuroita. Hän sai vuonna 1972 radion taloustoimittajan työstään tiedonjulkistamisen valtionpalkinnon yhdessä Esko Seppäsen ja Reijo Rajamäen kanssa.Haku nimellä. Ikosen puoliso oli uutistenlukija Eva Polttila. Ikonen kuoli lyhyen aikaa sairastettuaan 7. syyskuuta 2014. ==Julkaisuja== * Toimittajan yö, Otava, 1970 * Yhdysvaltain ja Neuvostoliiton taloussuhteet, Weilin + Göös, 1975 ISBN 951-35-1213-4 == Lähteet == Luokka:Suomalaiset toimittajat Luokka:Vuonna 1934 syntyneet Luokka:Vuonna 2014 kuolleet Luokka:Tiedonjulkistamisen valtionpalkinnon saajat
Lisinopriili

Lisinopriili (C21H31N3O5) on peptidomimeetteihin kuuluva eli peptidien toimintaa matkiva orgaaninen yhdiste. Yhdiste kuuluu niin kutsuttuihin ACE- estäjiin ja sitä käytetään lääkkeenä korkean verenpaineen ja sydämen vajaatoiminnan hoidossa. ==Fysikaaliset ja kemialliset ominaisuudet== Huoneenlämpötilassa lisinopriili on valkoista tai hieman kellertävää kiteistä jauhetta. Yhdiste liukenee hyvin veteen ja heikommin orgaanisiin liuottimiin kuten metanoliin ja etanoliin. Lisinopriili on optisesti aktiivinen ja sen ominaiskiertokyky vesiliuoksessa on –96°. ==Vaikutusmekanismi ja käyttökohteet== Poiketen useista muista angiotensiinikonvertaasin estäjistä lisinopriili ei ole aihiolääke vaan sillä on hyvä biosaatavuus ja se imeytyy hyvin myös suun kautta otettavana tablettina. Yhdiste inhiboi angiotensiinikonvertaasin toimintaa, mikä laskee verenpainetta kahdella mekanismilla. Angiotensiinikonvertaasi hajottaa angiotensiinin lyhyemmiksi verisuonia supistaviksi peptideiksi. Angiotensiinin hajoamisen estyessä verenpaine laskee. Angiotensiinikonvertaasi hajottaa myös bradykiniiniä, jolla on verisuonia laajentava ja siten verenpainetta laskeva vaikutus. Lisinopriili tuotiin markkinoille vuonna 1988.Axel Kleemann: Cardiovascular Drugs, Ullmann's Encyclopedia of Industrial Chemistry, John Wiley & Sons, New York, 2008. Viitattu 8.9.2014 Lääkeainetta käytetään alentamaan verenpainetta muun muassa diabetestä tai sydämen vajaatoimintaa sairastavilla potilailla. Sitä voidaan käyttää yhdessä muidenkin verenpainetta laskevien lääkkeiden kuten diureettien kanssa. ==Haittavaikutukset== Lisinopriilin aiheuttamia tyypillisiä haittavaikutuksia voivat olla kuiva yskä, väsymys, pääkipu, huonovointisuus, masentunut mieliala ja kutina tai lievä ihottuma. ==Synteesi== Lisinopriilisynteesin lähtöaine on trifluoriasetyyliruojattu lysiini, joka reagoi fosgeenin kanssa muodostaen syklisen happoanhydridijohdannaisen. Tämä happoanhydridijohdannainen reagoi proliinin kanssa muodostaen amidin. Muodostuvan lysyyliproliinin aminoryhmä reagoi pelkistävällä aminoinnilla etyyli-2-okso-4-fenyylibutanoaatin ketoryhmän kanssa ja pelkistimenä reaktiossa käytetään vetyä ja Raney-nikkeliä. Lisinopriilin synteesin viimeinen vaihe on trifluoriasetyyliryhmän hydrolyysi emäksisissä olosuhteissa. ==Lähteet== Luokka:ACE-estäjät Luokka:WHO:n tärkeimmät lääkkeet
Lakin kieli (iranilainen)

Laki eli leki on iranilainen kieli, jota puhutaan Lorestānin ja Ilāmin provinsseissa Länsi-Iranissa. Se luetaan samaan kieliryhmään kurdin kanssa ja sen muita läheisiä sukukieliä ovat persia ja luri. Lakia puhui vuonna 2000 äidinkielenään noin miljoona ihmistä. == Lähteet == Luokka:Iranilaiset kielet Luokka:Iranin kielet
Lakin kieli

Lakin kieli voi viitata seuraaviin asioihin: *laki eli lak, dagestanilainen kieli *laki eli leki, iranilainen kieli.
FS Émeraude (S604)

Émeraude (runkonumero S604) on Ranskan laivaston Rubis-luokan ydinsukellusvene. == Valmistus == Alus tilattiin DCNS:ltä, missä köli laskettiin 4. maaliskuuta 1983. Se laskettiin vesille 12. huhtikuuta 1986 ja valmistui 15. syyskuuta 1988.Marine Militaire - Émeraude == Palvelus == Alus oli palveluksessa 2013. == Lähteet == * === Viitteet === Luokka:Rubis-luokan sukellusveneet
FS Améthyste (S605)

Améthyste (runkonumero S605) on Ranskan laivaston Rubis-luokan ydinsukellusvene. == Valmistus == Alus tilattiin DCNS:ltä, missä köli laskettiin 31. lokakuuta 1984. Se laskettiin vesille 14. toukokuuta 1988 ja valmistui 20. maaliskuuta 1992.Marine Militaire - Améthyste == Palvelus == Alus oli palveluksessa 2013. == Lähteet == * === Viitteet === Luokka:Rubis- luokan sukellusveneet
FS Perle (S606)

Perle (runkonumero S606) on Ranskan laivaston Rubis-luokan ydinsukellusvene. == Valmistus == Alus tilattiin DCNS:ltä, missä köli laskettiin 22. maaliskuuta 1987. Se laskettiin vesille 22. syyskuuta 1990 ja valmistui 7. heinäkuuta 1993.Marine Militaire - Perle == Palvelus == Alus oli palveluksessa 2014. == Lähteet == * === Viitteet === Luokka:Rubis-luokan sukellusveneet
FS Tonnerre (L9014)

Tonnerre (runkonumero L9014) on Ranskan laivaston Mistral-luokan maihinnousualus. == Valmistus == Alus tilattiin tammikuussa 2001 Brestin laivastontelakalta ja Alstrom Marinen Chantiers de l'Atlantiquen telakalta Saint-Nazairesta. Peräosan valmistus aloitettiin 26. elokuuta 2003 Brestin telakalla ja keulaosan valmistus Saint Nazairessa 5. toukokuuta 2004. Alus laskettiin vesille 26. heinäkuuta 2005 ja valmistui joulukuussa 2006. Se otettiin palvelukseen 1. heinäkuuta 2007.Marine Nationale - Tonnerre == Palvelus == Aluksen kotisatamana on Toulon. == Lähteet == Luokka:Mistral- luokan maihinnousutukialukset
FS Dixmude (L9015)

Dixmude (runkonumero L9015) on Ranskan laivaston Mistral-luokan maihinnousualus. == Valmistus == Alus tilattiin 16. huhtikuuta 2009 Chantiers de Saint-Nazairelta, missä köli laskettiin 20. tammikuuta 2010. Se laskettiin vesille 17. syyskuuta 2010. Alus teki ensimmäisen purjehduksensa 26. huhtikuuta 2011 ja saapui Touloniin 13. heinäkuuta. Se otettiin palvelukseen 27. heinäkuuta 2012.Marine Nationale - Dixmude == Palvelus == Aluksen kotisatamana on Toulon. == Lähteet == Luokka:Mistral-luokan maihinnousutukialukset
Foudre-luokka

Foudre-luokka on Ranskan merivoimien kahden maihinnousualuksen muodostama alusluokka. Niissä on suuret kuljetusalueet panssarivaunujen ja ajoneuvojen kuljettamiseksi, 52-tonnin hissi, vinoramppi ja usean helikopterin saman aikaisen operoimisen mahdollistava lentokansi. Kolmella toimituksella alus kykenee toimittamaan kokonaisen panssarirykmentin sekä sen 22 AMX 30 tai Leclerc-panssarivaunua, 44 AMX 10 RC raskasta panssariautoa, 22 tiedusteluajoneuvoa, 41 maastoajoneuvoa, 54 TRM 4000 -kuorma-autoa, 15 TRM 2000 -kevyttä kuorma-autoa, viisi tankkiautoa, 2 hinauskuorma-autoa, kuusi 120 mm kranaatinheitintä, 67 hinattavaa konttia ja yhden rantaan asennettavan 3 300 tonnin päällysteen. == Suunnittelu == Alusten runko on rakennettu rahtikannen ympärille, mikä kattaa 3/4 kokonaispituudesta. Sille voidaan kuormata jopa kahdeksan maihinnousuvenettä, jotka lasketaan veteen täyttämällä painolastitankit ja lisäämällä aluksen syväystä. Aluksen takakannen avaamisen jälkeen maihinnousualukset ovat vedessä. Lentokannen varustus mahdollistaa lentotoiminnan kaikissa olosuhteissa. Hangaariin voidaan sijoittaa neljä Super Puma tai kaksi Super Frelon -helikopteria. == Alukset == Kesäkuussa 2010 Ranskan puolustusministeri Hervé Morin tarjosi vieraillessaan Buenos Airesissa Foudrea Argentiinan laivastolle. Argentiina oli jo kieltäytynyt tarjotuista Ouragan-luokan aluksista ja oli pyytänyt Ranskalta apua Argentiinan telakoilla aluksen valmistamiseen. Lokakuussa 2011 ilmoitettiin, että Chile ja Ranska ovat päättäneet neuvottelut Foudren ostamisesta noin 80 miljoonalla Yhdysvaltain dollarilla. Joulukuussa Chilen laivasto vastaanotti aluksen ja otti sen palvelukseen nimellä Sargento Aldea (LSDH-91). Sciroco luovutetaan todennäköisesti myös Chilelle. Foudre-luokan maihinnousualuksetGardiner, Robert s. 127 Nimi Telakka Kölinlasku Vesille Palvelukseen Kohtalo FoudreFoudre Arsenal de Brest 26. maaliskuuta 1986 19. marraskuuta 1988 7. joulukuuta 1990 myyty Chilelle 23. joulukuuta 2011 SirocoSiroco Arsenal de Brest 9. lokakuuta 1995 14. helmikuuta 1996 21. joulukuuta 1998 Lisäksi nimeämättömien L9013 ja L9014:n tilaukset peruutettiin. == Lähteet == * === Viitteet === *
Purik

Purik eli purig tai burig on Kashmirin pohjoisosassa puhuttu tiibetiläis- burmalainen kieli. Vuoden 2001 väestönlaskennassa purikia puhui äidinkielenään 37 700 ihmistä. Purik on Jammu ja Kashmirin Kargilin piirikunnan pääkieli. Se on baltin ja ladakhin läheinen sukukieli. Purikia on ennen kirjoitettu tiibetiläisillä kirjaimilla, mutta nykyisin yleisessä käytössä on arabialainen kirjaimisto. == Lähteet == Luokka:Tiibetiläis-burmalaiset kielet Luokka:Intian kielet
Nizwa

Nizwa () on Omanin pohjoisosassa Al-Dakhiliyyan kuvernoraatin hallinnollinen keskuskaupunki. Nizwa on historiallisesti merkittävä kaupunki, ja se sijaitsee maan pohjoisosan Hajarvuoriston eteläisellä reunalla, vuoralta alkunsa saavan jokiuoman (wadin) varrella. Pääkaupunki Masqat sijaitsee Nizwasta maanteitse 180 kilometriä pohjoiseen. Nizwan väkiluku on kehittynyt seuraavasti: 37 029 (VL 2003), 42 087 (VL 2010) ja 51 000 (ennuste 7/2013). Nizwa oli 500–600 -luvuilla Omanin pääkaupunki. Nizwa on kuuluisa myös imaamin kotipaikkana. Nizwassa asemapaikkaansa pitänyt imaami kapinoi sotajoukkoineen Omanin sulttaani Sa’id ibn Taimuria vastaan vielä 1950-luvulla. Nähtävyyksiin kuuluvat 1600-luvulta peräisin oleva Nizwan linnoitus ja Darisin kastelujärjestelmä (falij), joka on Omanin laajin kasteluverkosto. Maailmanperintöluetteloon nostettu kastelujärjestelmä kuljettaa kasteluvettä muun muassa taatelipalmuille, sitruuna ja mangopuille sekä sokeriruo’olle. Nizwan vanha ja uusi tori tarjoavat myös nähtävää. Linnuntietä noin 25 kilometriä, maanteise runsas 40 kilometriä länteen on toinen maailmanperintöluettelon kohde: osin raunioitunut Bahlan linnoitus. Al Hajr -vuoriston huiput, kuten yli 3 000 metriin kohoavat Jebel Shams ja Jebel Akhdar ovat päiväretken päässä. Nizwa.JPG|Nizwan kaupunkia. Nizwa (5).jpg|Nizwan linnoitus. ==Lähteet== == Aiheesta muualla == * Nizwa and the Interior travel guide (insightguides.com) *Nizwa. Tourism in the Omani Heritage (islamictourism.com) *Oman: Journey to a mountainous heart (telegraph.co.uk) * Nizwa, Oman (nationalgeographic.com) Luokka:Omanin kaupungit
Basalttipylväs

Basalttipylväs on basaltista muodostuva rakenne. Basalttipylväitä muodostuu joko laavan tai vulkaanisen tuhkan jäähtyessä, jolloin laava tai tuhka kutistuu. Tämä kutistuminen aiheuttaa jännitteitä, joiden purkautuessa laavan tai tuhkan ylä- ja alapinta rakoilee. Raot syvenevät, kunnes ylä- ja alapuolella olevat raot kohtaavat ja basalttipylväs on muodostunut. Yleisimmin basalttipylväissä on viisi tai kuusi tahoa. Tunnetuimpia basalttipylväitä sisältäviä rakenteita ovat Devils Tower, joka on vuori Wyomingissa, Yhdysvalloissa, sekä Giant’s Causeway, joka sijaitsee Pohjois-Irlannissa. Muita basalttipylväiden esiintymispaikkoja ovat Tasmaniassa, Australiassa sijaitseva Cape Raoul, New Yorkissa sijaitseva Palisades ja Columbiajoen kanjoni. == Katso myös == * Basalttityyny * Laavatunneli == Lähteet == == Aiheesta muualla == * * Luokka:Geologia
Basalttityyny

Basalttityyny on basalttimuodostuma, joka muodostuu laavan virratessa veteen. Tällöin laavavirran ulkopinta jäähtyy sisäosan pysyessä kuumana. Tällöin sisäosa jatkaa virtaamista ulkopinnan jähmettyessä paikalleen. Tämä aiheuttaa laavan purkautumista ulos. Kun sisäosakin on jähmettynyt, muodostuu pyöreitä, tyynymäisiä rakenteita, joiden välit ovat v:n muotoisia. Jos myöhemmin laavan virratessa toisen kerran paikalle syntyy uusia basalttityynyjä, ne sulautuvat entisten tyynymuodostelmien väleihin. Eräs basalttityynyjen esiintymispaikka on Columbiajoen rotkossa sijaitseva laavakenttä. == Katso myös == * Basaltti * Basalttipylväs * Laavatunneli == Lähteet == Luokka:Geologia
Sandhamn-liiga

Sandhamn-liiga oli Ruotsissa vuonna 1975 kiinni saatu rikollisliiga, joka valmisti ja myi amfetamiinia Tukholman saariston Sandhamnissa sijaitsevan Ruotsin kuninkaallisen pursiseuran (KSSS) ravintolan tiloissa. Liigan johtaja oli ravintolaa tuolloin hoitanut, arkkitehtikoulutuksen saanut ravintoloitsija ja hotellinomistaja Fleming Broman (s. 1938). Hän sai viiden ja puolen vuoden vankeustuomion. Liigan päätekijöitä pidätettiin lokakuussa 1975 Stavsnäsissä Tukholman saaristossa. Oikeudenkäynti syytettyjä vastaan käynnistyi Tukholmassa alkuvuodesta 1976, ja heidät todettiin syyllisiksi törkeisiin huumerikoksiin. Pitkistä vankeusrangaistuksista valitettiin, ja Svean hovioikeus alensi tuomioita toukokuussa 1976.Nordisk kriminalkrönika 1977. Nordiska polisidrottsförbundet. Poliisi käytti tutkinnassa Yhdysvalloista opittuja uusia menetelmiä, kuten puhelinkuuntelua ja liigaan soluttautumista, mikä herätti hyvistä tuloksista huolimatta myös kriittistä keskustelua. Syytettyjä puolustivat nimekkäät asianajajat, joiden eräät toimintatavat asetettiin myös kyseenalaisiksi. Sandhamn-liigan kiinniotosta tuli Ruotsin rikoshistorian siihen asti huomattavimpia huumeiskuja. Tapaukseen liittyvät tiedot päätekijöiden ylellisestä elämästä, salakuljetukseen käytetyistä pikaveneistä ja Tukholman metron säilytyslokeroiden käytöstä huumeiden jakeluun herättivät suurta huomiota tiedotusvälineissä. Tätä lisäsi vielä tieto, että tapaus liittyi ruotsalaiseliitin suosimaan Sandhamnin kuninkaallisen pursiseuran ravintolaan ja hotelliin. Niiden tiloissa ehdittiin valmistaa noin sata kilogrammaa amfetamiinia. Vankeustuomion kärsittyään päätekijä Fleming Broman on auttanut poliisia ratkomaan muita huumerikoksia soluttautumalla mukaan niiden toimintaan. Hän asuu jossakin päin Ruotsia uudella nimellä.Amfetamin- kokaren på Sandhamn, Fleming Broman levererade narkotikan i sin Mercedes, Aftonbladet 3.12.2009. Viitattu 8.9.2014. Monien televisiodokumenttien ohella Sandhamn-liigan tapaus oli innoittajana Hannes Holmin käsikirjoittamaan ja ohjaamaan, vuonna 2010 ensi-iltansa saaneeseen draamaelokuvaan Viattoman sininen taivas (Himlen är oskyldigt blå). Siinä lukiolaispoika pääsee kesätöihin pursiseuran ravintolaan, mutta joutuukin huumeliigan apuriksi.Peltonen, Timo: Aikuistumisen outo kesä, Tunnelmallinen ruotsalaisdraama keräsi ansaittuja kehuja kotimaassaan, Helsingin Sanomat 6.10.2013. Viitattu 8.9.2014. ==Lähteet== * ===Viitteet=== ==Kirjallisuutta== * Luokka:Salakauppa Luokka:1970-luvun rikokset
Mike Smith (yleisurheilija)

Michael Cameron ”Mike” Smith (s. 16. syyskuuta 1967 Kenora, Ontario, Kanada) on kanadalainen uransa jo päättänyt kymmenottelija. Hänellä on kaksi MM- mitalia, hopeinen vuoden 1991 MM-kisoista ja pronssinen vuoden 1995 kisoista. Smith oli erityisen vahva heittolajeissa, mistä kertoo se, että hänellä on vieläkin epävirallinen maailmanennätys kymmenottelun heittolajien yhteispisteissä. Smithillä on myös kaksi kultaa ja yksi pronssi Kansainyhteisön kisoista ja yksi sisäratojen MM-pronssi. Hänen ennätyksensä 8626 pistettä säilyi Kanadan ennätyksenä vuoteen 2015, jolloin Damian Warner rikkoi sen. Smith voitti myös kultaa Frankofonisissa kisoissa vuonna 1989. == Henkilökohtaiset ennätykset lajeittain == *100 metrin juoksu – 10,81 (1991) *400 metrin juoksu – 47,05 (1992) *1 500 metrin juoksu – 4.24,06 (1990) *110 metrin aitajuoksu – 14,34 (1990) *korkeushyppy – 209 (1991) *seiväshyppy – 510 (1995) *pituushyppy – 776 (1993) *kuulantyöntö – 17,54 (1997) *kiekonheitto – 52,90 (1996) *keihäänheitto – 71,22 (1996) *kymmenottelu – 8626 (1996) == Lähteet == * ===Viitteet=== Luokka:Kanadalaiset yleisurheilun moniottelijat Luokka:Vuonna 1967 syntyneet Luokka:Elävät henkilöt
Felicity Jones

Felicity Rose Hadley Jones (s. 17. lokakuuta 1983 Birmingham) on englantilainen näyttelijä. Hänet tunnetaan muun muassa roolistaan elokuvassa Rogue One: A Star Wars Story (2016) ja rooleistaan televisiosarjoissa Kelvoton velho ja Weirdsister College. Hän on näytellyt myös muun muassa elokuvissa Cemetery Junction, Like Crazy ja Chalet Girl. Vuonna 2014 hän näytteli Stephen Hawkingin vaimoa Jane Hawkingia elokuvassa Kaiken teoria, josta hän sai parhaan naispääosan Oscar-, Golden Globe-, Bafta- ja SAG-palkintoehdokkuudet. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2012 Cheerful Weather for the Wedding Cheerful Weather for the Wedding Dolly Thatchem 2013 Breathe In Breathe In Sophie 2013 The Invisible Woman – kielletty rakkaus The Invisible Woman Nelly Ternan 2014 The Amazing Spider-Man 2 The Amazing Spider-Man 2 Felicia Hardy / Musta Kissa 2014 Kaiken teoria The Theory of Everything Jane Wilde Hawking 2015 True Story True Story Jill Barker 2016 Collide Collide Juliette 2016 A Monster Calls A Monster Calls Conorin äiti 2016 Inferno Inferno Dr. Sienna Brooks 2016 Rogue One: A Star Wars Story Rogue One: A Star Wars Story Jyn Erso 2018 On the Basis of Sex On the Basis of Sex Ruth Bader Ginsburg 2019 The Aeronauts The Aeronauts Amelia Wren 2020 Dragon Rider Dragon Rider Sorrell (äänirooli) 2020 The Midnight Sky The Midnight Sky Iris Sullivan 2021 The Last Letter from Your Lover The Last Letter from Your Lover Ellie Haworth 2024 The Brutalist The Brutalist Erzsébet Tóth == Aiheesta muualla == * Luokka:Englantilaiset näyttelijät Luokka:Vuonna 1983 syntyneet Luokka:Elävät henkilöt
D. W. Buffa

D. W. Buffa on yhdysvaltalainen kirjailija, joka kirjoittaa rikoskirjoja. Buffa on syntynyt San Franciscossa ja varttui Bay Arean alueella. Buffa opiskeli ensin Michigan State Universityssa ja väitteli myöhemmin tohtoriksi Chicagon yliopistosta. Hän on toiminut kymmenen vuotta puolustusasianajajana Oregonissa ja hän asuu tällä hetkellä Pohjois-Kaliforniassa. Buffa oli ehdolla Edgar-palkinnon saajaksi teoksestaan The Judgement (suom. Tuomio, 2001) vuonna 2002. Kaikkien tähän mennessä suomennettujen Buffan teosten päähenkilö on asianajaja Joseph Antonelli. == Suomennetut teokset == * * * * == Lähteet == == Aiheesta muualla == * Virallinen kotisivu * Dekkarinetti: D. W. Buffa Luokka: Yhdysvaltalaiset rikoskirjailijat Luokka:Elävät henkilöt